«Կարծում եմ, որ նման միտում չէր կարող լինել: Ես առաջին անգամ եմ այդ դիտարկումը լսում: Լավ սովորողների համար թեստերը հեշտ են, վատ սովորողների համար բարդ են, միջին սովորողների համար ունեն միջին բարդություն»,- պատասխանեց Արայիկ Հարությունյանը: Նախարարից հետաքրքրվեցինք, թե որն է ընդունելության քննությունների իր պատկերացրած իդեալական տարբերակը եւ արդյո՞ք կիսում է «Մխիթար Սեբաստացի» կրթահամալիրի տնօրեն, նախկին նախարար Աշոտ Բլեյանի տեսակետը, ըստ որի՝ քննություններ ընդհանրապես չպետք է լինեն: